Honne-Pondokkies is in die klein dorpie Hondeklipbaai aan die Namakwalandse kus geleë. Hier is vrede en rustigheid 'n leefwyse en die inwoners en die omgewing is van enerse vere. Dis uiters veilig, so gaste kan kommervry in die strate rondloop en al langs die 14 km lange kuslyn wandel. Die Honne-Pondokkie is sowat 200 tot 300 m van die strand af.
Honne-Pondokkies bied akkommodasie in 7 selfsorg-eenhede met uitsigte oor die oseaan van die stoepies af, alles binne stapafstand van die strand af. Pondokkie 1, 2 en 7 is tipiese, bekoorlike Weskus-akkommodasie. Pondokkie 3, 4 en 5 is gerieflike hout-chalets met grasdakke. Alle eenhede het…
Honne-Pondokkies bied akkommodasie in 7 selfsorg-eenhede met uitsigte oor die oseaan van die stoepies af, alles binne stapafstand van die strand af. Pondokkie 1, 2 en 7 is tipiese, bekoorlike Weskus-akkommodasie. Pondokkie 3, 4 en 5 is gerieflike hout-chalets met grasdakke. Alle eenhede het DStv en bied pragtige see-uitsigte. Elke eenheid is ook volledig toegerus met gasstowe en -oonde, en mikrogolfoonde.
Geniet 'n skemerkelkie op die stoep terwyl jy die pragtige sonsondergang aanskou. Daar is ook 'n groot lapa en boma. Daar is 'n gemeenskaplike eetkamer beskikbaar waar 'n warm, heerlike ontbyt teen 'n ekstra koste genuttig kan word, mits dit met aankoms gereël is.
Daar is ook 'n pragtige swembad en braai-area vir die genot van die hele gesin bied. Die kleinspan kan ook by ons pretpark speel. Al 7 eenhede is troeteldiervriendelik, maar op gaste se eie risiko.
Hondeklipbaai is sowat 90 km op 'n grondpad van Garies af en 200 km van Springbok af. Petrol en diesel is in Koiingaas beskikbaar wat omtrent 22 km van Hondeklipbaai af is. In hierdie bekoorlike dorpie sal jy 'n slaghuis, 'n drankwinkel, 'n restaurant en 2 kruidenierswinkels aantref.